U-I-90/92
Datum: 1993-10-21T00:00:00.000+01:00
ecli: ECLI:SI:USRS:1993:U.I.90.92
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: OdlUS II, 91 | 21.10.1993
dokument: US16865
akt: Zakon o obrestni meri zamudnih obresti (Ur. list RS, št. 14/92) (ZOMZO), 1. odst. 2. čl.
resitev: ustavitev
izrek: Postopek za oceno ustavnosti izpodbijane določbe zakona se ustavi.
stavek: Ker je predlagatelj pisno umaknil obravnavani predlog, je ustavno sodišče postopek ustavilo.
odlocitev: sklep
geslo: Umik predloga.
podlaga: Ustavni zakon za izvedbo Ustave (UZIU), 7. čl.

Zakon o postopku pred Ustavnim sodiščem SRS (ZUSS), 5. al. 2. odst. 25. čl.
vlagatelj: Višje sodišče, Maribor
datum_vloge: 1992-07-23T22:00:00.000Z
datum_odlocitve: 1993-10-20T23:00:00.000Z

# U-I-90/92-15

21/10-1993

## S K L E P

Ustavno sodišče je na seji dne 21/10-1993

s k l e n i l o :

Postopek za oceno ustavnosti prvega odstavka 2. člena zakona o obrestni meri zamudnih obresti (Uradni list RS, št. 14/92) se ustavi.

## O b r a z l o ž i t e v

Višje sodišče v Mariboru je 24. julija 1992 vložilo predlog za oceno ustavnosti v izreku tega sklepa navedene zakonske določbe, ker je po njegovem mnenju 30-odstotna realna letna zamudna obrestna stopnja, kot jo določa izpodbijana zakonska določba, previsoka in oderuška. Predlagatelj meni, da je država socialna tvorba (2. člen ustave), ki omejuje ekonomski liberalizem, kar izhaja tudi iz ustavno opredeljene socialne funkcije lastnine v 67. členu ustave. Kot primer navaja stopnje letnih zamudnih obrestnih mer v razvitih državah, ki običajno znašajo od 3 % do 12 %, zaradi česar po njegovem mnenju izpodbijani zakon ne more predpisovati 30-odstotne realne letne obrestne zamudne mere, za katero meni, da ni v skladu z navedenimi določbami ustave in ne s splošnimi načeli mednarodnega prava. Dne 12. marca 1993 je bil v Uradnem listu RS objavljen zakon o spremembi zakona o obrestni meri zamudnih obresti (Uradni list RS, št. 13/93), ki je 30-odstotno zamudno obrestno mero nadomestil s 25-odstotno.

Dne 20/10-1993 je predlagatelj pisno umaknil obravnavani predlog, zato je ustavno sodišče postopek ustavilo.

Ustavno sodišče je sprejelo ta sklep na podlagi 7. člena ustavnega zakona za izvedbo ustave Republike Slovenije in 5. alinee drugega odstavka 25. člena zakona o postopku pred Ustavnim sodiščem SRS (Uradni list SRS, št. 39/74 in 28/76) v sestavi: predsednik dr. Peter Jambrek in sodniki dr. Tone Jerovšek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen in dr. Lojze Ude. Sklep je sprejelo soglasno.

P r e d s e d n i k

dr. Peter Jambrek